ჟულიენ დე გრენიე
ჟულიენ დე გრენიე (ფრანგ. Julien de Grenier) — სიდონის სენიორი 1241-1260 წლებში (1260-1275 წლებში ტიტული). ის იყო ბალიან დე გრენიესა და იდა დე რეინელის ვაჟი. მან არ გამოავლინა მამის სიბრძნე სარკინოზებთან ურთიერთობაში. 1260 წელს ჟულიენმა შეუტია დამასკოს მიმდებარე ტერიტორიას და მოკლა მონღოლების ერთ-ერთი მოხელე, რომელიც ჰულაგუ-ხანის გენერლის ნათესავი იყო. ამის საპასუხოდ მონღოლები შეიჭრნენ სიდონის ტერიტორიაზე და ქალაქი დაარბიეს. ჟულიენმა მოასწრო ქალაქიდან გაქცევა და იგი ტამპლიერებს მიჰყიდა.